ອອສເຕຣເລຍບໍ່ແນ່ໃຈ ກ່ຽວກັບມຽນມາ
ລັດຖະມົນຕີຕ່າງປະເທດອອສເຕຣເລຍ ສະແດງຄວາມບໍ່ແນ່ໃຈ ກ່ຽວກັບການເລືອກຕັ້ງ ໃນມຽນມາ ທີ່ຈະມີຂຶ້ນໃນໄວໆນີ້.
ທ່ານ Kevin Rudd ລັດຖະມົນຕີຕ່າງປະເທດອອສເຕຣເລຍກ່າວວ່າ ທ່ານມີຄວາມສົງໄສຫລາຍທີ່ສຸດ ກ່ຽວກັບການເລືອກຕັ້ງໃນມຽນມາທີ່ ຈະມີຂຶ້ນໃນໄວໆນີ້ ອັນເປັນການເລືອກຕັ້ງຄັ້ງທໍາອິດໃນປະເທດດັ່ງກ່າວ ໃນຮອບ 2 ທົດສະວັດຜ່ານມາ ໃນຖະແຫລງການທີ່ນໍາອອກເປີດເຜີຍໃນວັນອາທິດມື້ນີ້ ທ່ານ Kevin Rudd ຊຶ່ງເປັນອະ ດີດນາຍົກລັດຖະມົນຕີອອສເຕຣເລຍ ກ່າວວ່າ ການເລືອກຕັ້ງກໍາລັງດໍາເນີນໄປພາຍໃຕ້ ກົດໝາຍການເລືອກຕັ້ງທີ່ບໍ່ຍຸຕິທໍາທີ່ວາງຂໍ້ຈໍາກັດຮັດແຄບຢ່າງເຂັ້ມງວດ ຕໍ່ພັກການເມືອງ ຕ່າງໆ ທ່ານພັນກິມູນ ເລຂາທິການໃຫຍ່ສະຫະປະຊາຊາດ ໄດ້ພົບປະກັບນາ ຍົກລັດຖະມົນຕີ Thein Sein ຂອງມຽນມາ ທີ່ຫວຽດນາມ ແລະໄດ້ຮຽກຮ້ອງໃຫ້ທ່ານຮັບປະກັນໃຫ້ການ ເລືອກຕັ້ງດໍາເນີນໄປຢ່າງໂປ່ງໃສ ແລະຮວມເອົາທຸກພັກຝ່າຍ ໃນປະເທດທີ່ປົກຄອງໂດຍ ທະຫານນັ້ນ ຖະແຫລງການຈາກສະຫະປະຊາຊາດເວົ້າວ່າ ທ່ານເລຂາທິການໃຫຍ່ ຍັງໄດ້ເນ້ນເຖິງຄໍາຮຽກຮ້ອງຂອງທ່ານ ທີ່ຢາກໃຫ້ມີການປ່ອຍໂຕພວກນັກໂທດການເມືອງທັງໝົດ ແລະໃຫ້ຍົກເລີກຂໍ້ຈໍາກັດຮັດແຄບຕ່າງໆຕໍ່ທ່ານນາງອອງຊານຊູຈີ ຜູ້ສົ່ງເສີມລະບອບປະຊາທິປະໄຕໃນມຽນມາທີ່ກໍາລັງຖືກກັກບໍລິເວນ ໃຫ້ຢູ່ແຕ່ໃນບ້ານເຮືອນຢູ່ນັ້ນ ທ່ານ Nyan Win ລັດຖະມົນຕີຕ່າງປະເທດມຽນມາ ໄດ້ກ່າວຫວ່າງ ໄວໆມານີ້ວ່າ ທ່ານນາງອອງຊານຊູຈີອາດຈະຖືກປ່ອຍໃຫ້ເປັນອິດສະ ລະ ບໍ່ດົນຫລັງຈາກການປ່ອນບັດເລືອກຕັ້ງໃນວັນທີ 7 ພະຈິກ ເດືອນໜ້ານີ້ ລັດຖະບານມຽນມາບໍ່ຍອມອະນຸຍາດໃຫ້ພວກນັກສັງເກດການເລືອກຕັ້ງ ຫລືສື່ມວນຊົນ ຕ່າງປະເທດ ເຂົ້າໄປໃນປະເທດເພື່ອໄປຕິດຕາມເບິ່ງ ການເລືອກຕັ້ງ ຊຶ່ງໄດ້ຖືກຕໍາໜິຕິ ຕຽນວ່າເປັນການເລືອກຕັ້ງແບບຈອມປອມ ທີ່ມີວັດຖຸປະສົງເພື່ອເຮັດໃຫ້ການປົກຄອງ ຂອງທະຫານ ມີໂສມໜ້າພົນລະເຮືອນນັ້ນ